;Kotie Louw (links) van Hospice het Uitenhage VLV-tak toegespreek oor paliatiewe versorging. By haar is Lynette Martin (VLV sirkel-president en vise-president van VLV Kaapland) en Elize Mansvelt (Uitenhage VLV voorsitter). Foto:
Die Vroue-Landbouvereniging van Kaapland is in Oktober 1929 op Franschhoek gestig. Die VLV Uitenhage-tak is een van die oudste takke van dié vereniging.“Die Uitenhage-tak is in 1930 gestig. Ons het onlangs baie verlies gely aan lede toe die tak verdeel is om die Carpe Diem VLV-tak lewensvatbaar te maak,” het Elize Mansvelt van die VLV Uitenhage-tak gesê. ’n VLV se 85ste bestaansjaar word op 15 September in Addo herdenk. ’n Spesiale aanbieding sal gedoen word oor die rol van die die miskruier om biodiversiteit te bevorder.Tydens die onlangse VLV Uitenhage-tak se vergadering is vroue meer ingelig oor paliatiewe (versagtende) versorging. “Dit behels die versorging van mense wat aan lewensbedreigde of terminale siektes ly,” het Kotie Louw, ’n gekwalifiseerde intensiewesorgverpleegkundige van Hospice gesê.Op ’n ligter trand het Louw kosbare raad gegee en gesê paliatiewe versorgers “moet altyd ’n bietjie lag saamvat want mense wat terminaal siek is, raak op vir mismoedigheid.”